[pic] | COIMISIÚN NA gCOMHPHOBAL EORPACH |

An Bhruiséil12.1.2009

COIM(2008) 913 leagan deireanach

2007/0097 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir le

comhsheasamh na Comhairle maidir le glacadh Rialacháin ó Pharlaimint na hEorpa agus ón gComhairle maidir le comhrialacha le haghaidh rochtana ar an margadh um sheirbhísí cóiste agus bus (athmhúnlú)

2007/0097 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir le

comhsheasamh na Comhairle maidir le glacadh Rialacháin ó Pharlaimint na hEorpa agus ón gComhairle maidir le comhrialacha le haghaidh rochtana ar an margadh um sheirbhísí cóiste agus bus (athmhúnlú)

1. CÚLRA

Dáta tarchuir an togra chuig Parlaimint na hEorpa agus chuig an gComhairle (doiciméad COIM(2007)264 leagan deireanach – 2007/0097 COD): | 23 Bealtaine 2007. |

Dáta na tuairime ó Choiste Eacnamaíoch agus Sóisialta na hEorpa: | 26 Meán Fómhair 2007. |

Dáta na tuairime ó Pharlaimint na hEorpa, an chéad léamh: | 5 Meitheamh 2008. |

Dáta tarchuir an togra leasaithe: | 13 Meitheamh 2008. |

Dáta glactha an chomhsheasaimh: | 9.1.2009 |

2. CUSPÓIR AN TOGRA ÓN g COIMISIÚN

Is é cuspóir an togra a ghlac an Coimisiún an 23 Bealtaine 2007 comhrialacha le haghaidh rochtana ar an margadh um sheirbhísí cóiste agus bus a bhunú. Gabhfaidh an togra ionad dhá Rialachán a bhfuil feidhm acu faoi láthair. Ar cheann de na príomhchuspóirí tá simpliú an nós imeachta údaraithe maidir le seirbhísí rialta idirnáisiúnta do phaisinéirí.

3. BARÚLACHA MAIDIR LEIS AN g COMHSHEASAMH

3.1. Barúlacha ginearálta maidir leis an gComhsheasamh

Leanann an comhsheasamh togra an Choimisiúin go ginearálta agus tugann sé isteach roinnt de na leasuithe déanta ag Parlaimint na hEorpa ar an gcéad léamh. Níor tharraing an togra díospóireachtaí conspóideacha agus is athruithe teicniúla iad cuid mhaith de na hathruithe ar an téacs.

3.2. Barúlacha mionsonraithe ón gCoimisiún

Mar a mhol an Pharlaimint ar an gcéad léamh (féach leasuithe 2, 3, 4, 8, 16, 20, 21, 22, 25), leis an gcomhsheasamh baintear amach an tagairt do "sraith de mhionsáruithe". Is féidir leis an gCoimisiún glacadh leis an gcur chuige forchéimnitheach seo i ndáil leis na cláir. Sa chomhsheasamh agus sa chéad léamh ón bParlaimint chomh maith, baineadh amach an tagairt d'am oibre sna rialacha éigeantacha is infheidhme maidir le cabatáiste (leasú 14); is féidir leis an gCoimisiún glacadh leis an moladh seo.

Níl na leasuithe eile ón bParlaimint ar áireamh sa chomhsheasamh. Is é is cúis leis seo, i bpáirt, go raibh spriocdháta luath ann ón uair a glacadh an chéad léamh (5 Meitheamh 2008) go dtí an comhaontú polaitiúil (13 Meitheamh 2008).

As measc na leasuithe seo nach bhfuil ar áireamh sa chomhsheasamh, bheadh na leasuithe siúd maidir le fad tréimhse an nós imeacht um iarratais (7), maidir leis an bhfoirm thurais (11, 12) nó maidir leis an bhféidearthacht fíneálacha a fhorchur (17, 21) inghlactha nó inghlactha i bprionsabal ag an gCoimisiún. D'fhéadfadh an Coimisiún glacadh leis na leasuithe maidir le "riail an 12 lá" a thabhairt isteach arís sa reachtaíocht maidir le ham tiomána agus scíthe, i bprionsabal agus dá leagfaí amach iad arís ar bhealach nach mbeadh sábháilteacht ar bhóithre thíos leis[1].

Níl leasuithe eile, nach raibh inghlactha ag an gCoimisiún nó nach raibh inghlactha aige san fhoclaíocht a moladh, ar áireamh sa chomhsheasamh:

- idirdhealú a thabhairt isteach idir cineálacha éagsúla seirbhísí rialta idirnáisiúnta do phaisinéirí (leasú 6);

- deireadh a chur leis a bhféidearthacht, don Bhallstát, údarú a chur ar fionraí nó a tharraingt siar más amhlaidh go bhfuil tionchar mór aige ar inmharthanacht conartha seirbhíse poiblí (9);

- an cead a leathnú le haghaidh turas áitiúil (13);

- an tagairt don treoir maidir le postú oibrithe a chur i bhfeidhm ar chabatáiste (15).

Baineann na heilimintí nua arna dtabhairt isteach ag an gcomhsheasamh leis na nithe seo a leanas go háirithe:

- sainiú ar charráiste idirnáisiúnta a thabhairt isteach (airteagal 2 mír aa);

- athrú ar an sainiú ar chabatáiste le haghaidh seirbhísí rialta (airteagal 2 mír e);

- tréimhse bhailíochta an cheadúnais (airteagal 4 mír 4);

- an t-iarratas go leagfaidh Ballstáit síos critéir neamh-idirdhealaitheacha nuair a dhéanfaidh siad measúnú ar bhailíocht conartha seirbhíse poiblí i rith an nós imeacht údaraithe le haghaidh seirbhísí rialta idirnáisiúnta (airteagal 8 mír 4 fomhír d);

- cúis nua a thabhairt isteach gan údarúchán a dheonú le haghaidh seirbhísí rialta idirnáisiúnta, go háirithe nuair atá sé cruthaithe nach é príomhchuspóir na seirbhíse paisinéirí a iompar idir stadanna atá suite i mBallstáit éagsúla (airteagal 8 mír 4 fomhír e);

- gnéithe slándála a bheith ar áireamh i measc gnéithe an cheadúnais agus na gcóipeanna deimhnithe (Iarscríbhinn I).

4. CONCLÚID

GHLAC AN CHOMHAIRLE A COMHSHEASAMH LE tromlach cáilithe. Measann an Coimisiún go luíonn an comhsheasamh le príomhchuspóirí a thogra agus dá bhrí sin féadann sé tacú leis.

[1] Rialachán (CE) Uimh. 561/2006 ó Parlaimint na hEorpa agus ón gComhairle an 15 Márta 2006 maidir le comhchuibhiú reachtaíochta sóisialta áirithe a bhaineann le hiompar de bhóthar agus lena leasaítear Rialacháin (CEE) Uimh. 3821/85 agus (CE) Uimh. 2135/98 ón gComhairle agus lena n-aisghairtear Rialachán (CEE) Uimh. 3820/85 ón gComhairle IO L102/1, 11.04.2006